Nadab av Israel

Nadab (hebraisk: ; «Gavemild/Sjenrøs»)Easton, Matthew George (1897): «Biblical Meaning for 'Nadab'» i: Eastons Bible Dictionary. var den andre kongen av det nordlige israelittiske tistammeriket Israel. Han var sønn og etterfølger av kong Jeroboam. Basjas historie er fortalt i kapittel 15 i Første Kongebok i den hebraiske Bibelen (Det gamle testamente).

Nadab ble konge av Israel i det andre året til Asa, konge av Judea. William F. Albright har datert Nadabs kongedømme til 901-900 f.Kr, men Edwin R. Thiele mener han var konge i 910-909 f.Kr.Thiele, Edwin (1951): The Mysterious Numbers of the Hebrew Kings, (1. utg.; New York: Macmillan, 1951; 2. utg.; Grand Rapids: Eerdmans, 1965; 3. utg.; Grand Rapids: Zondervan/Kregel, 1983). ISBN 0-8254-3825-X, 9780825438257

I det andre året av Nadabs kongedømme, mens de beleiret den filistiske byen  Gibbeton i sørlige Dan,Nettbibelen: Josvas bok 19:40-44; Gibbeton nevnes blant byene i Dans land. brøt det ut en sammensvergelse i hæren til Nadab. Han ble drept av en sine egne kapteiner, Basja, som deretter gjorde seg selv til konge av Israel. Den bibelske standardkommentaren for denne skjebnen er at «Nadab gjorde det som var ondt i Herrens øyne», men årsaken var kanskje heller at en krangel internt i hæren, og Nadab ble betraktet som ikke handlekraftig nok, noe Basja åpenbart var.Nettbibelen: Første Kongebok 15:25-28 Da Basja først var blitt konge, sørget han for at hans autoritet ikke skulle bli utfordret av noen fra Nadabs slekt, og utryddet også den: «... slo han i hjel hele Jeroboams hus. Han lot ikke en levende sjel bli igjen av kongeslekten, men utryddet den fullstendig.» Første Kongebok 15:29

 Referanser 

Kategori:Konger av det gamle Israel